ਜੈਨੀਫਰ ਵੈਸਟਕੋਟ

ਜੈਨੀਫਰ ਵੈਸਟਕੋਟ ਇੱਕ ਆਸਟ੍ਰੇਲੀਆਈ ਕਾਰੋਬਾਰੀ ਕਾਰਜਕਾਰੀ ਹੈ। ਉਸਨੇ 2011 ਤੋਂ 2023 ਤੱਕ ਬਿਜ਼ਨਸ ਕੌਂਸਲ ਆਫ਼ ਆਸਟ੍ਰੇਲੀਆ (ਬੀ.ਸੀ.ਏ.) ਦੀ ਮੁੱਖ ਕਾਰਜਕਾਰੀ ਵਜੋਂ ਸੇਵਾ ਨਿਭਾਈ। ਉਹ ਪੱਛਮੀ ਸਿਡਨੀ ਯੂਨੀਵਰਸਿਟੀ ਦੀ ਮੌਜੂਦਾ ਚਾਂਸਲਰ ਹੈ।

ਉਹ ਨਿਊ ਸਾਊਥ ਵੇਲਜ਼, ਆਸਟ੍ਰੇਲੀਆ ਵਿੱਚ ਸਪਰਿੰਗਫੀਲਡ ਵਿੱਚ ਵੱਡੀ ਹੋਈ ਅਤੇ ਉਸਨੇ ਹੈਨਰੀ ਕੇਂਡਲ ਹਾਈ ਸਕੂਲ ਵਿੱਚ ਆਪਣੀ ਸੈਕੰਡਰੀ ਸਿੱਖਿਆ ਪੂਰੀ ਕੀਤੀ। ਉਸਨੇ ਨਿਊ ਸਾਊਥ ਵੇਲਜ਼ ਯੂਨੀਵਰਸਿਟੀ ਤੋਂ ਬੈਚਲਰ ਆਫ਼ ਆਰਟਸ (ਆਨਰਸ) ਦੀ ਡਿਗਰੀ ਪੂਰੀ ਕੀਤੀ। ਉਸ ਕੋਲ ਮੋਨਾਸ਼ ਮਾਉਂਟ ਐਲਿਜ਼ਾ ਬਿਜ਼ਨਸ ਸਕੂਲ ਤੋਂ ਗ੍ਰੈਜੂਏਟ ਮੈਨੇਜਮੈਂਟ ਸਰਟੀਫਿਕੇਟ ਵੀ ਹੈ ਅਤੇ ਉਹ ਲੰਡਨ ਸਕੂਲ ਆਫ਼ ਇਕਨਾਮਿਕਸ ਵਿੱਚ ਚੇਵੇਨਿੰਗ ਸਕਾਲਰ ਸੀ।

ਵਿਕਟੋਰੀਆ ਦੇ ਜਨਤਕ ਖੇਤਰਾਂ ਵਿੱਚ ਕਰੀਅਰ ਦੇ ਬਾਅਦ, ਉਹ ਆਸਟ੍ਰੇਲੀਆ ਦੀ ਬਿਜ਼ਨਸ ਕੌਂਸਲ ਦੀ ਮੁੱਖ ਕਾਰਜਕਾਰੀ ਦੀ ਭੂਮਿਕਾ ਨਿਭਾਉਣ ਤੋਂ ਪਹਿਲਾਂ, 2005 ਤੋਂ 2011 ਤੱਕ ਸਿਡਨੀ, ਆਸਟ੍ਰੇਲੀਆ ਵਿੱਚ ਕੇਪੀਐਮਜੀ ਵਿੱਚ ਇੱਕ ਸੀਨੀਅਰ ਭਾਈਵਾਲ ਸੀ। ਉਹ ਵੇਸਫਾਰਮਰਜ਼ ਦੀ ਇੱਕ ਗੈਰ-ਕਾਰਜਕਾਰੀ ਨਿਰਦੇਸ਼ਕ ਵੀ ਹੈ।

 ਮਾਨਤਾ 
ਉਸਨੇ 2017 ਵਿੱਚ ਨਿਊ ਸਾਊਥ ਵੇਲਜ਼ ਯੂਨੀਵਰਸਿਟੀ ਤੋਂ ਆਨਰੇਰੀ ਡਾਕਟਰੇਟ ਪ੍ਰਾਪਤ ਕੀਤੀ। 2018 ਵਿੱਚ ਵੈਸਟਾਕੋਟ ਨੂੰ ਨੀਤੀ ਵਿਕਾਸ ਅਤੇ ਸੁਧਾਰ, ਕਰਾਸ ਸੈਕਟਰ ਸਹਿਯੋਗ, ਇਕੁਇਟੀ ਅਤੇ ਕਾਰੋਬਾਰ ਲਈ ਉਸਦੀ ਸੇਵਾ ਲਈ ਇੱਕ ਅਫਸਰ ਆਫ਼ ਦ ਆਰਡਰ ਆਫ਼ ਆਸਟ੍ਰੇਲੀਆ ਨਾਲ ਸਨਮਾਨਿਤ ਕੀਤਾ ਗਿਆ ਸੀ।

 ਹਵਾਲੇ 

ਸ਼੍ਰੇਣੀ:ਜ਼ਿੰਦਾ ਲੋਕ